
[bookmark: TextBodyBegin]Европейският парламент,
–	като взе предвид проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана маслодайна рапица MON 88302, съгласно Регламент (ЕО) № 1829/2003 на Европейския парламент и на Съвета (D109632/01),
–	като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[footnoteRef:1], и по-специално член 11, параграф 3 и член 23, параграф 3 от него,  [1:  	ОВ L 268, 18.10.2003 г., стр. 1, ELI: https://eur-lex.europa.eu/eli/reg/2003/1829/oj] 

[bookmark: _Hlk210664905]–	като взе предвид гласуването на 15 септември 2025 г. в Постоянния комитет по растенията, животните, храните и фуражите, посочен в член 35 от Регламент (ЕО) № 1829/2003, при което не беше изразено становище, и гласуването на Апелативния комитет на 21 октомври 2025 г., при което отново не беше изразено становище,
–	като взе предвид член 11 от Регламент (ЕС) № 182/2011 на Европейския парламент и на Съвета от 16 февруари 2011 година за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията[footnoteRef:2], [2:  	ОВ L 55, 28.2.2011 г., стр. 13, ELI: http://data.europa.eu/eli/reg/2011/182/oj.] 

–	като взе предвид становището, прието от Европейския орган за безопасност на храните (ЕОБХ) на 26 март 2025 г. и публикувано на 13 май 2025 г.[footnoteRef:3], [3:  	Научно становище на Експертната група на ЕОБХ по генетично модифицирани организми относно „Оценка на генетично модифицираната маслодайна рапица MON 88302 (заявление GMFF-2023-21220)“. EFSA Journal (Бюлетин на ЕОБХ) 2025;23(5):9378; https://doi.org/10.2903/j.efsa.2025.9378. ] 

–	като взе предвид предишните си резолюции, в които възразява срещу разрешаването на генетично модифицирани организми („ГМО“)[footnoteRef:4], [4:  	По време на осмия си мандат Парламентът прие 36 резолюции, а през деветия си мандат Парламентът прие 38 резолюции, в които възразява срещу разрешаването на ГМО. Освен това през десетия си мандат Парламентът прие следните резолюции:
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2628 на Комисията за подновяване на разрешението за пускането на пазара на продукти, съдържащи, състоящи се или произведени от генетично модифицирана царевица MON 89034 × 1507 × NK603, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1797, 4.4.2025 г., ELI: http://data.europa.eu/eli/C/2025/1797/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2627 на Комисията за разрешаване на пускането на пазара на продукти, съдържащи, състоящи се или произведени от генетично модифициран памук COT102, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1798, 4.4.2025 г., ELI: http://data.europa.eu/eli/C/2025/1798/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2629 на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана царевица MON 89034 × 1507 × MON 88017 × 59122 и осем нейни подкомбинации, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1799, 4.4.2025 г., ELI: http://data.europa.eu/eli/C/2025/1799/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/1828 на Комисията за подновяване на разрешението за пускане на пазара на фуражи, съдържащи или състоящи се от генетично модифицирана царевица MON 810 и на храни и фуражи, произведени от нея, в съответствие с Регламент (ЕО) № 1829/2003 на Европейския парламент и на Съвета и за отмяна на Решение за изпълнение (ЕС) 2017/1207 на Комисията (ОВ C, C/2025/1800, 4.4.2025 г., ELI: http://data.europa.eu/eli/C/2025/1800/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/1822 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP915635, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1801, 4.4.2025 г., ELI: http://data.europa.eu/eli/C/2025/1801/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/1826 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP23211, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1802, 4.4.2025 г., ELI: http://data.europa.eu/eli/C/2025/1802/oj).
 	–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2618 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP202216, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1803, 4.4.2025 г., ELI: http://data.europa.eu/eli/C/2025/1803/oj).
 	–	Резолюция на Европейския парламент от 26 ноември 2024 г. относно проекта на решение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица MON 94804, съгласно Регламент (ЕО) № 1829/2003 на Европейския парламент и на Съвета (ОВ C, C/2025/1804, 4.4.2025 г., ELI: http://data.europa.eu/eli/C/2025/1804/oj).
 	–	Резолюция на Европейския парламент от 12 февруари 2025 г. относно проекта на решение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP910521, съгласно Регламент (ЕО) № 1829/2003 на Европейския парламент и на Съвета (ОВ C, C/2025/2246, 29.4.2025 г., ELI: http://data.europa.eu/eli/C/2025/2246/oj).
 	–	Резолюция на Европейския парламент от 12 февруари 2025 г. относно проекта на решение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица MON 95275, съгласно Регламент (ЕО) № 1829/2003 на Европейския парламент и на Съвета (ОВ C, C/2025/2247, 29.4.2025 г., ELI: http://data.europa.eu/eli/C/2025/2247/oj).
 	–	Резолюция на Европейския парламент от 8 май 2025 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана соя MON 87705 × MON 87708 × MON 89788, съгласно Регламент (ЕО) № 1829/2003 на Европейския парламент и на Съвета (P10_TA(2025)0106).
 	–	Резолюция на Европейския парламент от 8 октомври 2025 г. относно Решение за изпълнение (ЕС) 2025/1898 на Комисията от 22 септември 2025 г. за разрешаване на пускането на пазара на продукти, съдържащи, състоящи се или произведени от генетично модифицирана царевица DP51291, в съответствие с Регламент (ЕО) № 1829/2003 на Европейския парламент и на Съвета (P10_TA(2025)0222).] 

–	като взе предвид член 115, параграфи 2 и 3 от своя Правилник за дейността,
–	като взе предвид предложението за резолюция на комисията по околна среда, климат и безопасност на храните,
А.	като има предвид Решение за изпълнение (ЕС) 2015/687 на Комисията от 24 април 2015 г.[footnoteRef:5] за разрешаване на пускането на пазара на продукти, съдържащи, състоящи се или произведени от генетично модифицирана маслодайна рапица MON 88302 („генетично модифицирана маслодайна рапица“); [5:  	OВ L 112, 30.4.2015 г., стр. 22, ELI: http://data.europa.eu/eli/dec_impl/2015/687/oj.] 

Б.	като има предвид, че на 28 февруари 2024 г. Bayer Agriculture B.V., със седалище в Белгия, от името на Bayer CropScience LP, със седалище в Съединените американски щати, подаде заявление до Комисията, в съответствие с членове 11 и 23 от Регламент (ЕО) № 1829/2003, за подновяване на това разрешение; като има предвид, че в обхвата на това разрешение попада и пускането на пазара на продукти, различни от храни и фуражи, съдържащи или състоящи се от генетично модифицирана маслодайна рапица, предназначени за същата употреба, като тези от всеки друг вид маслодайна рапица, с изключение на култивирането;
В.	като има предвид, че на 26 март 2025 г. ЕОБХ даде положително становище, като заключи, че заявлението за подновяване на разрешението не съдържа данни за нови опасности, променена експозиция или неясноти от научна гледна точка, които биха променили заключенията от първоначалната оценка на Органа за риска, издадена през 2014 г.;
Г.	като има предвид, че генетично модифицираната маслодайна рапица е устойчива на глифосат; като има предвид, че използването на глифосат е свързано с намаляване на биологичното разнообразие, замърсяване на почвите и водите и опасения за здравето;
Д.	като има предвид, че в становището на ЕОБХ не се разглеждат в достатъчна степен кумулативните и комбинаторните ефекти, непрякото въздействие върху околната среда и социално-икономическите последици от интензивната употреба на хербициди; 
Е.	като има предвид, че генетично модифицираната маслодайна рапица е склонна към неконтролирано разпространение и генен поток, като в няколко държави членки вече са документирани случаи на популации на подивяла генетично модифицирана маслодайна рапица, което създава трудности за съвместното съществуване, дългосрочния мониторинг и изкореняването;
Ж.	като има предвид, че планът за мониторинг на въздействието върху околната среда, предвиден в проекта на решение за изпълнение на Комисията, се основава предимно на общ надзор и не предвижда конкретни, независими дългосрочни изследвания по отношение на опрашителите, почвените организми и нецелевите растения;
З.	като има предвид, че предвид научната несигурност и доказателствата за потенциална устойчивост и разпространение на генетично модифицирана маслодайна рапица в околната среда, следва да се прилага принципът на предпазливост, установен в член 191 от Договора за функционирането на Европейския съюз;
И.	като има предвид, че Регламент (ЕО) № 1829/2003 изисква генетично модифицираните храни и фуражи да не оказват неблагоприятно въздействие върху човешкото здраве, здравето на животните или околната среда;
Й.	като има предвид, че подходът „Едно здраве“ изисква общ поглед върху опасностите и въздействията върху здравето на хората, животните, растенията и околната среда - нещо, което настоящата оценка не гарантира;
[bookmark: _Hlk210670575]К.	като има предвид, че Парламентът многократно е възразявал срещу разрешаването или подновяването на разрешения във връзка с ГМО в случаи, когато сред държавите членки не е постигнато квалифицирано мнозинство в Постоянния комитет по растенията, животните, храните и фуражите или в Апелативния комитет, като подчертава трайния демократичен дефицит при процедурата по разрешаване;
1.	счита, че проектът на решение за изпълнение на Комисията превишава изпълнителните правомощия, предвидени в Регламент (ЕО) № 1829/2003;
2.	счита, че проектът на решение за изпълнение на Комисията не е в съответствие със законодателството на Съюза, тъй като той е несъвместим с целта на Регламент (ЕО) № 1829/2003, която, в съответствие с общите принципи, определени в Регламент (ЕО) № 178/2002 на Европейския парламент и Съвета[footnoteRef:6], е да се създаде основа за гарантирането на висока степен на защита на живота и здравето на човека, на здравето на животните и на хуманното отношение към тях, както и на интересите във връзка с опазването на околната среда и интересите на потребителите по отношение на генетично модифицираните храни и фуражи, като същевременно се гарантира ефективното функциониране на вътрешния пазар, в съответствие с принципа на предпазните мерки; [6:  	Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1., ELI: http://data.europa.eu/eli/reg/2002/178/oj).] 

3.	отправя искане към Комисията да оттегли своя проект на решение за изпълнение;
[bookmark: _Hlk210900300]4.	призовава Комисията да не подновява разрешението за генетично модифицирана маслодайна рапица поради опасенията, свързани с генния поток, устойчивостта в околната среда, употребата на хербициди и недостатъчните доказателства в дългосрочен план в съответствие с подхода „Едно здраве“;
[bookmark: _Hlk210900241]5.	призовава Комисията да представи незабавно законодателно предложение за реформа на процедурата за вземане на решения относно ГМО, за да отговори на последователните възражения на Парламента и липсата на подкрепа с квалифицирано мнозинство сред държавите членки;
6.	настоятелно призовава Комисията да вземе предвид задълженията на Съюза съгласно международните споразумения, като например Парижкото споразумение относно изменението на климата, Конвенцията на Организацията на обединените нации (ООН) за биологичното разнообразие и целите за устойчиво развитие на ООН;
7.	възлага на своя председател да предаде настоящата резолюция съответно на Съвета и на Комисията, както и на правителствата и на парламентите на държавите членки.

